Շերլոկ (հեռուստասերիալ)

Շերլոկ (), անգլիական Hartswood Films ընկերության հեռուստանովել՝ նկարահանված BBC Wales-ի համար։ Սյուժեն հիմնված է սըր Արթուր Կոնան Դոյլի՝ հետախույզ Շերլոք Հոլմսին նվիրված ստեղծագործությունների վրա, սակայն գործողությունները տեղի են ունենում մեր օրերում։ 2009 թվականին պատվիրվեց չցուցադրված, փորձնական էպիզոդ, իսկ 2010 թվականի հուլիսին և օգոստոսին BBC One և BBC HD հեռուսատաալիքներով ցուցադրվեցին առաջին եթերաշրջանի երեք իննսունրոպեանոց էպիզոդներ։ Երկրորդ եթերաշրջանը ցուցադրվել է 2012 թվականի հունվարին, իսկ երրորդը՝ 2014 թվականին՝ 2013 թվականին դեկտեմբերի 25-ին BBC One հեռուստաալիքով մինի-սերիաների ցուցադրումով։ 2014 թվականի հունվարի 8-ին Սթիվեն Մոֆֆաթը հաստատեց, որ հեռուստանովելը երկարաձգված է չորրորդ և հինգերորդ եթերաշրջանով, և հույս հայտնեց, որ նոր էպիզոդները հնարավոր կլինի ավելի արագ պատրաստել, քան ավանդական դարձած 2 տարիները։
 
Հեռուստանովելի հեղինակներն են Մարկ Գեթիսը և Սթիվեն Մոֆֆատը, որոնք հայտնի են «Դոկտոր Ով» և «Ջեքիլ» հեռուստանովելներով, իսկ Շերլոք Հոլմսի և դոկտոր Ջոն Վաթսոնի դերերը կատարում են համապատասխանաբար Բենեդիկտ Քամբերբեչը և Մարտին Ֆրիմենը։ Նկարահանումները տեղի են ունենում հիմնականում Լոնդոնում և Քարդիֆում։ Երեք եթերաշրջանների արդյունքներով հեռուստանովելը ստացել է դրական արձագանքներ, և ներկայացված է եղել մի քանի մրցանակների։ 2011 թվականին «Շերլոկը» դարձավ հեռուստատեսային BAFTA մրցանակակիր՝ «Լավագույն դրամատիկական հեռուստանովել» անվանակարգում։

Համառոտ ակնարկ 
Հեռուստանովելը Արթուր Կոնան Դոյլի՝ խուզարկու Շերլոկ Հոլմսի և նրա գործընկեր Ջոն Վաթսոնի մասին պատմող ստեղծագործությունների ազատ ադապտացիա է։ Գործողությունները 19-րդ դարից տեղափոխված են 21-րդ դար. խորհրդատու խուզարկու Շերլոկ Հոլմսը բնակարանի կենակից փնտրելիս ընկերոջ օգնությամբ ծանոթանում է Ջոն Վաթսոնի հետ, որը Աֆղանստանից վերադարձած ռազմական բժիշկ է։ Շերլոկն անմիջապես տպավորում է Վաթսոնին՝ պատմում է վերջինիս իր իսկ մասին. այն մասին, որ ծառայել է Աֆղանստանում, և որ ոտքի ցավը փսիխոմատիկ բնույթ ունի։ Նրանք բնակություն են հաստատում Բեյքեր սթրիթ համար 221 տանը՝ ծեր տանտիկին Հադսոնի մոտ։ Շերլոկը և Ջոնը միասին օգնում են Սքոթլանդ-Յարդին բարդ գործերը բացահայտելու գործում՝ օգտագործելով դիտման, վերլուծության, բացառման մեթոդները, ինչպես նաև ժամանակակից տեխնոլոգիաներ, ինչպիսիք են համացանցն ու բջջային հեռախոսները։

Դերերում 
 Բենեդիկտ Քամբերբեչ - Շերլոկ Հոլմս
 Մարտին Ֆրիմեն - Դոկտոր Վաթսոն
Ռուպերտ Գրեյվս - Գրեգ Լեյստրեյդ
 Էնդրյու Սքոթ - Ջիմ Մորիարտի
 Մարկ Գեթիս - Մայքրոֆթ Հոլմս
 Ունա Ստաբս - Տիկին Հադսոն
Լուիզա Բրիլի - Մոլլի Հուփեր
 Ջոնաթան Աթիս - Անդերսոն
 Լառա Պյուլվե - Իռեն Ադլեր

Եթերաշրջաններ 
{| class="wikitable plainrowheaders" style="text-align:center"
|-
! scope="col" colspan="2" rowspan="2" | Եթերաշրջան
! scope="col" rowspan="2" | Սերիա
! scope="col" colspan="2" | Թողարկում
! scope="col" colspan="2" | DVD
|-
! scope="col" | Պրեմիերա
! scope="col" | Ավարտ
! scope="col" | Տարածաշրջան 2
! scope="col" | Տարածաշրջան 1
|-
| scope="row" style="background:#438D80; color:#438D80;"|
| 1
| 3
| 25 Հուլիս 2010
| 8 Օգոստոս 2010
| 30 Օգոստոս 2010
| 9 Նոյեմբեր 2010
|-
| scope="row" style="background:#347C17; color:#347C17; text-align:center;"|
| 2
| 3
| 1 Հունվար 2012
| 15 Հունվար 2012
| 23 Հունվար 2012
| 22 Մայիս 2012
|-
| scope="row" style="background:#F778A1; color:#F778A1;"|
| 3
| 3
| 1 Հունվար 2014
| 12 Հունվար 2014
| 20 Հունվար 2014
| 11 Փետրվար 2014
|}

Ծանոթագրություններ 

2010 հեռուստասերիալներ
Արթուր Կոնան Դոյլի ստեղծագործությունների էկրանավորումներ
Անգլերեն հեռուստասերիալներ
Բրիտանական դրամա հեռուստասերիալներ
Անգլերեն հեռուստասերիալներ
Հեռուստասերիալներ, որոնց գործողությունները տեղի են ունենում Լոնդոնում
BAFTA մրցանակի դափնեկիրներ